Håmmålsfjellet

Håmmålsfjellet eller Hummelfjell (også skrevet Håmålfjellet og Håmålfjellet, mens Hummelfjell og Hommelfjell er en tidligere skrivemåte) ligger på kommunegrensen mellom Tolga og Os i Innlandet, et par mil syd for Røros. Fjellet har flere toppunkter, og det høyeste er Gråhøgda beliggende på  meter over havet. Navnet på fjellet kommer antakelig fra det gammelnorske hǫmull, nynorsk humul, som betyr «liten, rundaktig stein»

Fjellet er dannet av overskjøvet sparagmitt, mens berggrunnen for øvrig stort sett er mer lettforvitrende fyllitt. Dette bidrar til mer frodig vegetasjon nede i liene enn oppe i høyden. Erlienget på Tolgasiden er vurdert som en særlig viktig lokalitet vegatsjonsmessig.

Toppen regnes som enkel å bestige til fots.
Det ble bygget taubane i regi av luftforsvaret for frakt av matriell og utstyr til radarstasjonen som ble etablert rundt 1960  Se bilder fra taubanen på digitaltmuseum.no. Det ble senere bygget vei til toppen. Taubanen var antakelig den lengste i Norge på det tidspunktet den opererte, med en total lengde på 5,3 km. Midtveis var det en strammestasjon for bærekabelen. Taubanen er revet, men avgang- og ankomsthallene i dalbunn og på toppen eksiterer fortsatt. Tre radarfundamenter i betong er godt synlig på toppen den dag i dag. Øvrige bygninger over og under bakken eksiterer fortsatt, blant annet en innebygget gang for sikker transport av personell mellom TACAN stasjonen og radar/taubanestasjonen. Gangen er omlag 400 meter lang. 

Rune Aas var ansatt på radarstasjonen og har skrevet en detaljert bok om anlegget.   

Idag er det kommunikasjonstårn samt TACAN i drift på toppen. Veien opp til toppen er Norges fjerde høyest beliggende bilvei, men er stengt med bom ved tregrensen. Toppen har en primærfaktor på 633m.

Røros alpinsenter Hummelfjell ligger ved foten av fjellet i Os.

På sørsiden av fjellet, noen hundre meter sørvest for toppen, styrtet et Braathens fly 7. november 1956 i Hummelfjell-ulykken. Flyet hadde ti passasjerer og et mannskap på to. Én passasjer og kapteinen omkom. Rolf Kirkvaag var med flyet og prøvde sammen med en annen passasjer å ta seg fram til folk for å hente hjelp.Berget livet med hjelp fra «Sjonkel Rolf» 

Se også
 Liste over Norges høyeste fjell

 Fotnoter 

 Referanser 
Yngve Rekdal: Vegetasjon og beite kring Håmmålsfjellet, Norsk institutt for jord- og skogkartlegging, NIJOS-rapport 7/2005 

Eksterne lenker
 Hummelfjell alpinanlegg
  Primærfaktorer i Hedmark
 Lokalhistoriewiki.no

Kategori:Fjell i Os
Kategori:Fjell i Tolga
Kategori:Fjell over 1000 meter